Document ID: 31996D0674

Odločba Komisije
z dne 25. novembra 1996
o spremembi Direktive 93/436/EGS o posebnih pogojih za uvažanje ribiških proizvodov in proizvodov iz ribogojstva s poreklom iz Čila
(Besedilo velja za EGP)
(96/674/ES)
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Aktom o pristopu Avstrije, Finske in Švedske in zlasti člena 11(5) Direktive,
ker je bil seznam obratov in predelovalnih ladij, ki jih je Čile odobril za uvažanje ribiških proizvodov v Skupnost, sestavljen v Odločbi Komisije 93/436/EGS z dne 30. junija 1993 o posebnih pogojih za uvažanje ribiških proizvodov in proizvodov iz ribogojstva s poreklom iz Čila [2], kakor je bila nazadnje spremenjena z Odločbo 96/220/ES [3]; ker se ta seznam lahko spremeni, ko pristojni organ v Čilu predloži nov seznam;
ker se je spremenilo ime pristojnega organa v Čilu; ker je zato treba spremeniti Prilogo A k Odločbi 93/436/EGS;
ker je pristojni organ v Čilu predložil nov seznam 103 obratov in 19 predelovalnih ladij;
ker je treba ustrezno spremeniti seznam odobrenih obratov in predelovalnih ladij;
ker so bili ukrepi, predvideni s to odločbo, pripravljeni skladno s postopkom iz Odločbe Komisije 90/13/EGS [4],
SPREJELA NASLEDNJO ODLOČBO:
Člen 1
Servicio Nacional de Pesca (Sernapesca) je pristojni organ v Čilu za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS.
Člen 2
Priloga A k Odločbi 93/436/EGS se nadomesti s Prilogo A k tej odločbi.
Člen 3
Priloga B k Odločbi 93/436/EGS se nadomesti s Prilogo B k tej odločbi.
Člen 4
Ta odločba je naslovljena na države članice.
V Bruslju, 25. novembra 1996

Labels: 0
3
18
6